నాకు టీమిండియా కోచ్‌గా చేయాలని చాలా ఆసక్తిగా ఉంది
Sourav Ganguly
కోల్‌కతా:  భారత మాజీ కెప్టెన్ సౌరవ్ గంగూలీ  ఏదో ఒక రోజు తాను టీమిండియాకు ప్రధాన కోచ్‌గా వ్యవహరిస్తాననే ధీమాను వ్యక్తం చేశాడు. భవిష్యత్తులో ఈ పదవిని చేపట్టేందుకు తాను ఎంతో ఆసక్తితో ఎదురు చూస్తున్నానని గంగూలీ స్పష్టం చేశాడు. ప్రస్తుతం కోచ్ పదవి కోసం అవకాశం లేకపోవడంతో మరొక సందర్భంలో అందుకోసం తాను కూడా పోటీలో ఉంటానని వివరించాడు. ఖ నాకు టీమిండియా కోచ్‌గా చేయాలని చాలా ఆసక్తిగా ఉంది. ఇప్పుడు తగిన సమయం కాదు. ప్రస్తుతం నేను చాలా బిజీగా ఉన్నా. భవిష్యత్తులో నేను కూడా కోచ్ పదవికి దరఖాస్తు చేస్తాగ అని గంగూలీ పేర్కొన్నాడు. ఖ గత కొంతకాలంగా అనేక క్రికెట్ సంబంధిత వ్యవహారాలతో ఖాళీ లేకుండా ఉన్నా. ఐపిఎల్, క్రికెట్ అసోసియేషన్ ఆఫ్ బెంగాల్(క్యాబ్), టీవీ కామెంటరీ ఇలా పలు వ్యవహారాలు నా ముందు ఉన్నాయి. వీటిని పూర్తి చేసిన తర్వాత నేను కూడా రేసులోకి వస్తా. ఏదొక సమయంలో భారత క్రికెట్ కోచ్ పదవిని అలంకరిస్తాగ అని గంగూలీ తెలిపాడు.
తాజా బిజినెస్‌ వార్తల కోసం క్లిక్‌ చేయండి :https://www.vaartha.com/news/business/